**Tamsirt tamezwarut : Tazwert ɣer tesnamka**

Deg temsirt, newwi-d awal ɣef tadra n tesnamka d wamek i yettwali umdan awal d unamek, syin akkin newwi-d awal ɣef tmental i yettaǧǧan inumak n wawalen ad beddlen.. Da, nemmeslay-d ɣef wakud, adeg akked tmetti.

Syin ad d-nemmeslay (deg temsirt i d-itteddun) ɣef teẓriyin i iqeddecen ɣef unamek n wawal, ad nekfu timsirt s unamek deg taɣult n tesnilest tamaziɣt).

**TD ----- Amezwaru**

**Iswi n iwellih :**

* Anelmad ad yessin d acu i d anamek n wawal
* Anelmad daɣ ad yissin amek ara d-neglem awal (s usemres n talɣa d twuri)
* Anelmad ad yissin dakken llant tmental i yettaǧǧan anamek n wawal ad ibeddel (asatal, akud, adeg ....).

***Awellih***

* **Wali awalen-a, teszrewseḍ gar-asen : “** *akersi, taqerrumt (tamenjurt), takersit, aṭaburi”*
* **Wali tifyar-a, tgelmeḍ-d inumak n wawalen yuran s tira tazzurant**
* *Yewwi-d* ***akersi*** *ad yeqqim fell-as*
* *Yuḍen lehlak n* ***ukersi***
* *Yettnadi ad yeṭṭef* ***akersi***
* *Teqqim ɣef* ***tqerrumt***
* *Ttmeslaɣ-as tuɣal d* ***taqerrumt***
* *Yeqqim ɣef* ***tkersit*** *ur yessaweḍ ara ad iwali*
* *Tṣaḥas-d* ***tkersit*** *yenwa yeḥkem ddunit*

***Tiririt ɣef ulaɣmu***

1. Awalen-a ɣas akken deg talɣ mmgaraden, maca deg wayen yerzan anamek akked twuri yellan wayen i iten-yezdin.

* Tawuri : akken ma llan d tiɣawsiwin ideg tawuri-nsen tamezwarut d allalen n yiɣimi.
* Deg talɣa-nsen – amek i mmugen-, nezmer ad nesmgired gar-sen almend n yiḥricen i yellan gar-asen.

1. Deg tefyar, asemres n wawal yettbeddil deg usatal ar wayeḍ, da, ad d-nessegzi anamek deg yal tafyirt.